**Vastavalt nimekirjale 03.03.2025 nr 6-1/51-1**

**Uulu külas Uraveere tee 19 kinnistu detailplaneeringu kooskõlastamine**

Häädemeeste Vallavalitsus algatas 01.08.2024 korraldusega nr 290 Uulu külas asuva Uraveere tee 19 kinnistu (katastritunnus 84801:001:0491) detailplaneeringu. Detailplaneeringu eesmärgiks on Uraveere tee 19 maaüksuse jagamine elamumaa katastriüksuseks ning ehitusõiguse andmine elamute ja neid teenindavate abihoonete püstitamiseks. Planeeringuala suurus on 55413 m². Juurdepääs planeeringualale kavandatakse Uraveere tee 14 ja Mäealuse kinnistute ning avalikult kasutatava Uraveere tee kaudu. Seepärast tuleb erakinnistute osas sõlmida juurdepääsu tagamiseks tee servituut. Kehtiva Tahkuranna valla üldplaneeringu kohaselt asub planeeringuala detailplaneeringu koostamise kohustusega alal ja väikeelamu reservmaal, kus minimaalne elamukrundi suurus on 5000 m². Detailplaneeringu algatamisel ei ole ette näha täiendavate uuringute vajadust.

Vastavalt planeerimisseaduse § 133 lõikele 1 esitab Häädemeeste Vallavalitsus Teile kooskõlastamiseks Uulu küla Uraveere tee 19 kinnistu detailplaneeringu. Kui kooskõlastaja ei ole 30 päeva jooksul detailplaneeringu saamisest arvates kooskõlastamisest keeldunud ega ole taotlenud tähtaja pikendamist, loetakse detailplaneering kooskõlastaja poolt vaikimisi kooskõlastatuks.

Lugupidamisega

*/allkirjastatud digitaalselt/*

Külliki Kiiver

vallavanem

Lisa:

1. Uulu küla Uraveere tee 19 kinnistu detailplaneering.

Marie Reinson

planeerimis- ja maanõunik

marie.reinson@haademeeste.ee

telefon 5788 0015